Blikmense – hier "blok" Elanè
Hier waar ek bly is daar byna op elke hoek en draai iemand wat vir ‘n geldjie staan en wag. Ek bevestig net nee want ek wil rerig nie verantwoordelik gehou word vir ‘n ander se misbruik van die een of ander dergelike dwelm nie.
Maar daar is een organisasie wat ek maar net nie kan verbyry sonder om hulle ‘n paar sent te gee nie. Dit is Maranata, lyk soos die een of ander tehuis vir hawelose mense.
Ek voel altyd bitter jammer vir hierdie rerige, meesal baie bejaarde mense, wat staan en bedel vir ‘n geldjie, winter, somer en selfs in die reënweer staan hulle getrou met hul blikkies en die afwagting in hul ou oë is tasbaar die oomblik wat ek hul oog vasvang. Hulle lyk nie na verslaafdes nie, maar wel na desperate mense, en boonop is hulle bejaard. Elke keer as ek hulle sien dan dank ek die Vader dat ek nooit nodig sal hê om so te staan nie, juis omdat ek ‘n netwerk mense om my het wat dit nie sal toelaat as die noodlot dit sou vereis nie.
Ek stuur sommer ook ‘n skietgebedjie op om te vra dat hul blikkie sommer vroeg-vroeg vol sal wees, sodat hulle “huistoe” kan gaan.
Maar vandag was dit ‘n ander saak – die oompie loop op my af by die robot, ek dink hulle sien in my gesig dat vir hulle kan ek nie nee sê nie.
Ek draai die venster af met ‘n geldjie in die hand – ek gee vir hom sy geldjie met ‘n glimlag op my gesig en wat sal die vervlakste ou oompie vir my sê?
SOET WEES… WANT DIT LYK OF JY LEKKER KAN SPEEL…. Wel diegene wat my ken weet speel is baie laag op my lysie van doen, ek hou nie eers van speel nie.
Ek vererg my in ‘n ander bloedgroep en sê gee asb my geld onmiddelik terug, want waaragtag lyk dit vir jou of ek speel, as ek “die speel tipe” was sou ek nie vir julle elke keer wat ek een van julle sien ‘n geldjie kon gee nie. GMF SPEEL SE VOET!! (wat hy ookal met dit bedoel bygesê)
Author archive	Author website	November 10, 2016	die lewe en dit wat daarmee gepaardgaan
Previous post	Next post	10 thoughts on “Blikmense”	Add yours
travel460	November 10, 2016 at 1:46 nm
Antwoord	Ekskuus man, maar ek giggel lekker oor jou vertelling! Wens ek het langs jou gesit en jou gesig gesien…Stupid man. Dis eintlik pleinweg ongeskik wat hy kwytgeraak het. Kan verstaan dat jy vererg voel.
Antwoord	Hier "blok" Elanè	November 10, 2016 at 1:55 nm
Antwoord	en ek dink nie eens my gesig lyk soos iemand sin wat “speel” nie! of dan nou “lekker kan speel” nie
Antwoord	ekmyselff	November 10, 2016 at 3:13 nm
Antwoord	bawhaaaa! Lekker lag ek nou!
Antwoord	HesterLeyNel	November 10, 2016 at 5:05 nm
Antwoord	Nou is ek net so nuuskierig. Gaan jy weer daar verby sodat jy hom kan vra? 😀 😀
Antwoord	Hier "blok" Elanè	November 10, 2016 at 5:07 nm
Antwoord	Ek het my geld dadelik teruggesoek want ek speel nie en nog minder is ek stout…. LikeLiked by 1 person
Antwoord	HesterLeyNel	November 10, 2016 at 5:09 nm
Hang af wat jy bedoel met “speel”, want ek speel elke dag soveel as wat ek kan. Dis my innerlike kind wat net nie wil grootword nie. Ek dink darem nie ek is stout nie!
Hier "blok" Elanè	November 10, 2016 at 5:11 nm
Ek is maar ‘n redelike ernstige wese ek geniet die lewe en dit is dus hoe ek speel…
rondomtaliedraai	November 11, 2016 at 9:39 vm
Antwoord	Eish … my kop sak in skaamte Hier dog ek jy is ‘n jong poppie wat sukkel om jou blog op die been te bring en ek ek kom af op ‘n gevestigde formidabele dame … hehehehe … jammer. Ek is bly ek het hier kom lees.
Antwoord	Hier "blok" Elanè	November 11, 2016 at 9:42 vm
Antwoord	Jy het so pas my dag gemaak… ek is so bly om te sien ons het mekaar weer ontdek. Ek het jou ge-unfollow en toe weer ge-follow, ek weet nie of dit die truuk gedoen het nie?
Antwoord	sovereignfemale	November 11, 2016 at 9:43 vm
Antwoord	Hy was seker n kersvader op sy tyd en is gefire…nou moet hy maar bedel…ai eks deesdae bang om te help.. Maar ekt al gesien mense wat nooit vra nie waardeer hulp die meeste… LikeLiked by 1 person